tomron87/hebrew-wikipedia-sentences-corpus huggingface dataset:
השולח רצה לבקש מסטרונג באד להרוג את הומסטאר אך הוא כתב בטעות "הומסר," אך סטרונג באד המשיך עם השגיאה והרג את ה"דמות" הומסר.
האחים צ'אפס כנראה אהבו את הדמות כל כך שקידמו אותה לראשיות.
הומסר מדבר במשפטים מבולבלים ולא מובנים, אף על פי שהם נכונים דקדוקית.
לרוב הוא מופיע רק בקטעים הסמויים בסרטונים.
סטרונג סאד הוא חברו היחיד ולכובע שלו יש נטייה להתעופף במהלך הדיבור ולנחות ברכות על ראשו בחזרה.
גם כאשר הומסר ניצב הפוך.
לאחרונה הומסר מככב בתוכנית ילדים משלו בשם Whaddya Know, Haddi-Man?
במהלך החיים של הסדרה נפתחו עוד ועוד "מיני סדרות" עם דמויות שונות ומגוונות, העושות פרודיה על צדדים מסוימים בתרבות הפופ האמריקאית.
קומיקס סכמתי ואבסטרקטי מפרי עטו של סטרונג באד על עלילות ארבע בנות בנות 14 עד 19. כול הדמויות מדובבות בידי סטרונג באד:
"צ'ירלידר" (Cheerleader): המנהיגה של החבורה.
תמיד מחפשת בנים ואוהבת אופנה.
"סו אנד סו" (So and So): החכמה.
אוהבת מתמטיקה ויש לה חבר דמיוני בשם "בראט בראטרסון" (Brett Bretterson).
"וואטס הר פייס" (What's Her Face): הזרוקה.
לא מתלהבת מכלום ויש לה חבר חייזר בשם "תומאס" (Thomas).
"האגלי וואן" (The Ugly One): המכוערת.
"סדרת" טלוויזיה מוזרה המתרחשת בעולם מוזר עוד יותר עם דמויות כמו:
"שרלוק" (Sherlock): שילוב בין פרה למסוק.
מדבר רק בקולות מוזרים וכל פרק מנסה להוציא את התולעת מהאדמה.
"התולעת" (The Worm): תולעת שלפעמים יוצאת מהאדמה.
Steve): יצור מרובע שכל פרק אומר את משפט המפתח שלו: "אה!
כיסא הגלגלים תמיד מנסה לתפוס אותו מאיזו שהיא סיבה.
"כיסא הגלגלים" (The Wheelchair): כיסא גלגלים שאת קולו עושה באבס.
תמיד מנסה לתפוס את אה!
סטיב ומדבר עם שורוק ארוך במיוחד.
"אורגנית סטרונג באד" (Keyboard Strong Bad): אותו הדבר כמו סטרונג באד הרגיל, אבל במקום ראש יש לו אורגנית, וכשהוא מתעצבן, היא מנגנת את הדמו.
"פריים טיים" (Prime Time): דומה לאה!
נוצר באימייל כאשר שאלו את סטרונג באד על תספורות, ועשה לסטרונג מאוד תספורת שדומה לדמות הקטנה.
רוב הדמויות באתר לפעמים מופיעות בסרטונים מתקופת שנות ה-30 בארצות הברית, בעיקר בשנים בין 1933 ל-1936, ועושים פארודיה על סרטים אילמים וסרטים בשחור לבן.
"ההומסטאר ראנר" (The Homestar Runner): יותר תמים מהומסטאר העכשווי.
בדרך כלל לא מודע לסובבים אותו.
"סטרונג באד ישן" (Old Timey Strong Bad): הרשע המשופם הקלאסי.
תמיד מנסה להרוס את התוכניות של ההומסטאר ראנר אפילו בלי שדבר זה יעזור לו עצמו.
"מרזיפן ישנה" (Old Timey Marzipan): חברתו הישנה של ההומסטאר ראנר.
"פאט דאדלי" (Fat Dudley): פום פום הישן.
בחור שמח ומדבר רק על ידי קולות משונים.
"סטרונג מאן" (Strong Man): המקבילה של סטרונג מאד.
מרים משקולות וחבר טוב של הסניק.
"הסניק" (The Sneak): העוזר הקטן של סטרונג באד של 1936. המקבילה של הצ'יט.
"באבס ישן" (Old Timey Bubs): מוכר צנוניות והמקבילה מ-1936 לבאבס.
"סיקלי סאם" (Sickly Sam): קבצן עני, המקביל לסטרונג סאד.
אף אחד לא מרחם עליו ואף אחד לא אוהב אותו.
"השטן" (The Devil): המקבילה של הפופסמית' שמענה את סטרונג באד בגיהנום.
"הקייזר" (The Kaiser): המקבילה של הקינג אוף טאון.
הסניק הכניס לה טיגריס בנגלי לשירותים.
"שחקן הפוטבול" (The Football Player): המקבילה של המאמן זי.
Shmallow): המקבילה של מארשי המרשמלו.
הדובר של חברת "פלאפי פאף אייר פאפד שוגר דלייטס" (Fluffy Puff Air Puffed Sugar Delights).
כאשר שאלו את סטרונג באד איך הוא יראה בסרט מצויר יפני הוא יצר עולם עתידי שלם בתקופה של 20X6 העושה פארודיה על מאנגה, אנימה ומשחקי מחשב עתידניים כמו מגה מן.
"סטינקומן" (Stinkoman): המקבילה של סטרונג באד.
אוהב אתגרים וקרבות, כמו כל קלישה של מאנגה.
על פי סטרונג באד, המאפיינים של כל דמות באנימציה יפנית הם:
הראש חייב להיות בצורה של שעועית.
המגפיים שלו יהיו הרבה יותר מגניבים.
ומסיבה כלשהי, יהיה לו שיער כחול.
חייב להיות לו שיער כחול.
הפה שלו יהיה מאוד קטן כשהוא סגור אבל גדול בצורה מגוחכת כאשר הוא פתוח.
לבסוף פשוט לשים את הדמות בחלל ולתת לו לעוף בתנוחות מגניבות.
רוצה להיות גבר כמו סטניקומן, אבל הוא רק ילד צעיר.
"פן פן" (Pan Pan): המקבילה של פום פום.
אוהב לקפוץ על 1-אפ, ונחטף במשחק המחשב סטינקומן 20X6.
ג'ו שהיו בעצם רק פרסומת בת 30 דקות לצעצועים.
כל חברי הצ'יט קומנדוס נראים כמו הצ'יט, אבל יכולים לדבר באופן רגיל.
"גאנהבר" (Gunhaver): המנהיג של הצ'יט קומנדוס.
לקוח בשלמותו מהדמות Duke מג'י.
"פלאשפייט" (Flashfight): כנראה בעל דרגה בכירה מכיוון שיש לו שלוש מדליות וחמישה כפתורים על החולצה.
נראה כמו רמבו ואומן תחפושות.
"סיילנט ריפ" (Silent Rip): אמור להיות גשש, אף על פי שכישורי הגששות שלו עוד לא נראו.
"קראקוטג'" (Crackotage): טייס ואולי גם פורץ מנעולים.
מדבר בחרוזים ומסיים כל משפט בצחוק מתגלגל.
ריינולד גנב לו פעם את הנשק.
"פיירברט" (Firebert): מתעקש שחבריו יקראו לו בשם זה בזמן שכולם אומרים לו שזה לא שם טוב לקומנדו.
"ריפברגר" (Ripberger): נינג'ה שתלבושתו נראית בדיוק כמו פיג'מה.
דמותו נראית כמו Jinx מג'י.
"פוקספייס" (Foxface): הצ'יט קומנדו הנשית היחידה.
"ריינולד" (Reynold): הצ'יט קומנדו שאף פעם לא מוציאים למשימות מפני שהוא יותר מידי חלש.
"מפקד בלו לייזר" (Blue Laser Commander): המפקד הרשע שתמיד מנסה להשתלט על העולם ולהשמיד את הצ'יט קומנדוס.
ההבדלים היחידים בינו ולבין החיילים שלו הם שיש לו רטייה עם העין והוא מדבר בקול גבוה וצרוד.
הדמות שלו לקוחה מהדמות Cobra Commander מג'י.
חיילי "בלו לייזר" (Blue Laser minions): חיילים פשוטים הנראים ומתנהגים אותו הדבר.
מבצעים את פקודותיו של מפקדם הרשע.
סדרת סרטים בכיכובם של הדמויות הראשיות.
פארודיה על סרטי פעולה, בלשות, וסרטי שותפים משנות ה-80. עד כה ידוע רק על ארבעה סרטים:
"דנג'רסק" (Dangeresque): בלש פרטי, שוטר משוחט, סוכן סמוי ורוקח מפורסם.
משוחק על ידי סטרונג באד וכוכב הסדרה.
הוא תמיד עובד לבד חוץ ממתי שהוא עובד עם ריינלדו, שזה כל הזמן.
"ריינלדו" (Renaldo): השותף של דנג'רסק.
משוחק על ידי המאמן זי ולובש טורבן ופז עם הסמל של משטרת ניו אורלינס.
"קיוטסי באטנס" (Cutesy Buttons): העלמה בצרה.
משימתו של דנג'רסק היא תמיד להצילה ולזכות בה בסוף הסרט.
בחור רע (ללא שם): הגאון הרשע בסרט השני.
משוחק על ידי באבס עם הצ'יט מתחת ליד שלו כדוגמת Ernst Stavro Blofeld מסדרת סרטי ג'יימס בונד.
הפיל משקולת כבדה על דנג'רסק.
"גם דנג'רסק" (Dangeresque too): השותף החדש בסרט הראשון.
בהתחלה הוא ודנג'רסק המקורי לא הסתדרו ביחד, אבל לקראת סופו של הסרט נהיו חברים.
"פרדוצ'י (Perducci): הבוס הרשע בסרט הראשון.
גנב את התרופה שבלעדיה קיוטסי באטנס תחטף.
משוחק על ידי הקניג אוף טאון.
"איסטנבול" (Istanbul): היכן שפרדוצ'י התחבא.
משוחק על ייד הצ'יט על ידי לבישת שלט עם המילה "Istanbul" עליו.
"הוט טאב" (Hot Tub): אחד העובדים של פרדוצ'י.
משוחק כנגד רצונו של סטרונג סאד אחרי שסטרונג באד גנב לו את הכריך.
"קילינגיוגאי" (Killingyouguy): הכח מאחורי המזימה של פרדוצ'י.
משוחק על ידי סטרונג מאד.
פרדוצ'י שמר אותו בצללים עד לסופו של הסרט.
יש לו צלקת וחור של כדור על הפנים.
לשני הסרטים הראשונים יצאו שני שירים:
Today is Alright 4 2Nite: שיר הסיום החביב של הסרט הראשון.
בסגנון הפופ הקליל של שנות השמונים.
ממלכת פזנטרי היא ארץ מלאה אבירים, קשתים איכרים (peasants) וכן כמה יצורים מיתולוגיים כדרקונים ומפלצות.
השם בא מממלכת Daventry שבמשחק King's Quest של חברת סיארה.
כמה דמויות מפתח בממלכה באו מראשו של סטרונג באד, ועובדו לדמויות משחק על ידי חברת ווידלקטריקס.
"טרוגדור, הבורנינאטור" (Trogdor the Burninator), או בקיצור טרוגדור הוא דרקון הדומה לנחש בעל כנפיים ויד אחת, פרי מוחו הקודר של סטרונג באד.
טרוגדור הוא הדמות הראשית במשחק המחשב על שמו, הבוס הרע המשחק פזנטס קוואסט והנושא לשיר הבי מטאל פופולרי במיוחד.
האגדה על הדרקון האימתני באה לעולם כאשר סטרונג באד התבקש להראות את כוחו כצייר.
השיטה לצייר את טרוגדור הכי כדלקמן:
ציירו צורה של S בשביל נחש..
אז ציירו S קצת שונה.
סגרו את הראש בצורה טובה.
בעזרת האות V עשו לו שיניים, קוצים, וגבות כועסות.
אפשר להוסיף עשן ואש או כנפיים (אם הוא דרקון מכונף).
לבסוף הוסיפו יד שרירית אחת שיוצאת מהגב בשביל האיזון.
כל מה שנשאר עכשיו זה לתת את השם: "Trogdor the Burninator".
הסתכלו על כל ההוד שלו.
"קרק" (Kerrek): מפלצת חזירית וגדולה.
שמו בא משם אחת הכותבים לסטרונג באד, וכאשר הוא כל כך אהב את השם, יצר ממנה דמות.
קרק מתנזר מאלכוהול ומסרב כאשר מציעים לו בירה.
"ג'ונקה" (Jhonka): יצור טיפש, עשיר ופחדן דמוי טרול המפחד פחד מוות מקרק.
הדמות שלו מאוד דומה לדמות של גולום משר הטבעות בדרך הדיבור והמראה שלה.
"ראד'ר דאשינג" (Rather Dashing): איכר הלובש מכנסיים קצרים הנשבע להרוג את טרוגדור אחרי שהנ"ל שרף לו את הבית.
הדמות הראשית במשחק פזנטס קוואסט וכוכב "הסרט" המבוסס על המשחק (מגולם על ידי מאט צ'אפמן).
"מנדלב" ו"דונגלב" (Mendelev ו-Dongolev): זוג קשתים אשר החלו עסק ללימוד קשתות בממלכה.
מלמדים את דאשינג לירות בקשת.
"האבירים הכחול והאדום" (The Red and Blue Knights): האבירים אשר שומרים על הסדר בממלכת פזנטרי ומפרידים בין החוואים לטרוגדור.
הם נקראים האדום והכחול, אך שניהם לובשים כחול.
באתר של הומסטאר ראנר ישנם כמה וכמה סוגי סרטונים כמעט קבועים ולכל אחד יש מבנה והגדרה מיוחדת לו.
האימייל של סטרונג באד (Strong Bad Email)
הפינה הפופולרית ביותר באתר בה סטרונג באד עונה למכתבי מעריצים.
עד כו יצאו יותר ממאה ושלושים אמיילים שונים, מארז DVD מהודר עם מאה האימיילים הראשונים ועוד DVD עם אימיילים מאה ואחד עד מאה ושלושים ודמויות רבות כמו טרוגדור וטין גרל סקוואד שמקורן באימיילים מסוימים.
כל אימייל מתחיל בשירון קטן שסטרונג באד משלב בו את המילה "Email" וממשיך בקריאת האימייל שקיבל בזמן שמדגיש כל טעות כתיב ודקדוק קיימות.
הרבה משערים שהמעריצים שולחים לו אימיילים עם שגיאות רק כדי שסטרוג באד יצחק עליהם.
לאחר קריאת האימייל וסיפור בדיחות על שם השולח, סטרונג באד ממשיך לענות על האימייל ובדרך כלל לא עונה במדיוק על השאלה שנשאלה.
לדוגמה: כאשר שאלו אותו מדוע הקינג אוף טאון מעסיק את הפופסמית', סטרונג באד ענה למה הקינג בכלל לא פופולרי.
בדרך כלל כמה זמן לאחר שסטרונג באד כותב על המחשב שלו, הסצנה נחתיכת למקום אחר בה עוד דמויות מופיעות.
לאחר הסצנה המרכזית, חוזרים למחשב וסטרונג באד מסיים את האימייל ומדפיס נייר עליו אפשר ללחוץ ושלוח לו אימייל.
לסטרונג באד היו עד עכשיו שלושה מחשבים עליהם ענה אימיילים.
"טנדי 400" (Tandy 400): פארודיה על מחשבי האפל הישנים.
מסך ירוק ובעל יכולות מוגבלות.
כאשר יום אחד התפוצץ, סטרונג באד תיקן אותו, אך לא לגמרי ועדיין היו לו בעיות.
כאשר חזר מחופשה החליף אותו למחשבו הבא.
"קומפי 386" (Compy 386): פארודיה על מחשב של Compaq.
רץ על מערכת הפעלה DOS.
כאשר קיבל כמות גדולה של ווירוסים, הדרך היחידה לתקן אותו היה לגאול אותו מייסוריו בעזרת רובה הציד (shotgun) של באבס.
"לאפי 486" (Lappy 486): פארודיה על המחשבים הנישאים הראשונים של אפל ששקלו שישה עשר פאונד.
המחשב העכשווי של סטרונג באד ולדבריו כולל:
דיסק קשיח של שני מגה בית.
זמן סוללה של חמש דקות.
אחת מהפינות היותר וותיקות באתר, אך בעלת רק שנים עשר פרקים.
כל פרק מתחיל בהודעת הפתיחה שמרזיפן משאירה על המשיבון שלה, וממשיך בחמש עד עשר הודעות ששאר הדמויות משאירות כאשר היא לא עונה.
כל פרק יש לפחות שיחה אחת מסטרונג באד בה הוא "עובד" על מרזיפן בצורה גרועה ובוטה.
הרבה מהפרקים יצאו בסביבות סרטונים אחרים ולרוב מכילים דמויות משם, כגון כאשר "הת'ניקאמן" (The Thnikkaman) השאיר לה הודעה זמן כצר לאחר שהופיע באימייל של סטרונג באד.
סרטונים אקראיים שהצ'יט יוצר על המחשב דמוי iMac שלו "Tangerine Dreams" בתוכנת הפלאש.
הסרטונים הם פארודיה על סרטוני הפלאש הגרועים שמסתובבים באינטרנט.
הסרטונים מציגים את הדמויות באתר כציורים גרועים ועם חיקוי גרוע של עצמם.
בזמן שאת הקולות הרגילים של הדמויות עושים מאט צ'אפמן ומיסי פאלמר, את הקולות לסרטונים של הצ'יט עושה מייק צ'אפמן, אחיו של מאט.
ברוב הסרטונים שהצ'יט יוצר הוא בדרך כלל זוכה איזה פרס או שנראה כמליונר מצליח.
הצ'יט אחראי על עשיית הרבה מהווידאו קליפים שבאתר, כמו כן גם ללהקות אמיתיות לדוגמת They Might Be Giants וThe Skate Party.
כאשר חברה גרמנית לייצור בובות שלחה לאחים צ'אפס ביחד עם בובת הצ'יט המדברת שהזמינו גם בובת הומסטאר, האחים אהבו אותה כל כך עד שהחליטו לעשות סרטונים קצרים בעזרת בובות.
כיום יש בובות להומסטאר, לצ'יט, לסטרונג באד, למארשי (Marshie), דורוגארג (Doreauxgard) ופרנק בנדטו (Frank Bennedetto).
מפני שהסרטונים האלו מתרחשים בעולם האמיתי, לפעמים האחים משלבים גם בני משפחה וחברים בסרטים האלו כמו את אחייניתם, They Might Be Giants ולפעמים את עצמם.
ב-DVD של מאה האימיילים הראשונים של סטרונג באד נוספו קטעי בובות שירדו בעריכה, וכן בכל הופעה פומבית במכללות ברחבי ארצות הברית הם מביאים את הבובות ועושים איתן חיקויים על המקום.
בעבר הבובה של הומסטאר ערכה עם הלהקה They Might Be Giants סדרת שירונים קצרים בשם Puppet Jam ועד כה יצאו ארבעה שירים.
בחגים שונים ניתן לראות את הבובות של הומסטאר וסטרונג באד "מראיינים" את הילדה הקטנה בנושאים הקשורים לחג ולכן סרטונים אלו נקראים vs.
לאחרונה יצאה סדרת בובות חדשה בשם Biz Cas Fri הנערכת במשרד בו "עובדים" סטרונג באד והומסטאר.
כאשר הבובות נהפכו להיות כל כך פופולריות, הרבה מהסרטונים החדשים מכילים קטעי בובות סודיים בתוכם.
כאשר התחיל האתר, נקבעה מסורת מסוימת בקשר לחגים.
בכל ליל כל הקדושים האמריקאי, כל הדמויות מתחפשות לשחקנים, זמרים, אמנים, סמלים או לדמויות מצוירות אחרות לכבוד החג ויוצאות לעסוק במנהגים אמריקאניים טיפוסיים לחג זה כגון יציאות ל"ממתק או תעלול", או סיפור סיפורים מפחידים.
בסוף כל סרטון כזה כל הדמויות מתאספות ואפשר לבחון מקרוב למה כל אחת התחפשה.
מסיבות דתיות ומהסיבה שבהומסטאר צופים בכל רחבי העולם, בעולם הזה לא חוגגים את חג המולד הנוצרי, אלה במקומו חוגגים ב-25 בדצמבר את דצמברווין (Decemberween) בו מחלקים מתנות אחד לשני ומעמידים עצי אשוח בבתים.
ההיסטוריה של דצמברווין מסובכת וכוללת מלאך, "דוקטור קריסמס" (Dr.
Christmas), שני קובי בראיינט ומלח בשם "ארצ'יבלד" (Archibald).
חגים נוספים בעולם של הומסטאר:
חג ההודיה: הזמן בשנה שצריך להרוג תרנגולי הודו ולאכול הרבה רוטב.
יום העבודה: למרות שמו, זהו יום שבו לא עובדים ורק חוגגים.
יום הדגל: היום בו צריך לזכור לכבד את הדגל של סטרונגבאדיה ולשיר את ההמנון הלאומי.
אחד באפריל: היום בו האתר הופך על פניו ואף אחד לא יודע מה קרה לו.
לפעמים הקינג אוף טאון משתלט ולפעמים צריך פתאום לשלם על השימוש באתר.
מוזיקה תמיד הייתה חלק מהאתר.
אחד מהמשחקים הראשונים היה "אודישן עם מרזיפן" ("Audition With Marzipan") בו השחקן היה צריך לנגן בזמן שמרזיפן שרה.
הסרטון הראשון עם שירה היה "סטרונג באד שר" ("Strong Bad Sings") שהיה "פרסומת" לקלטות עם שירים של סטרונג באד.
לימים השירים שרק חלק מהם נשמע בסרטון צורפו לדיסק "Strong Bad Sings and Other Type Hits" ששמו מבוסס על סרטון זה, בנוסף לעוד גרסאות מלאות לשירים מהאתר ושירים חדשים לגמרי.
את שיר הנושא של האתר, "Home Star Run Go", חיברו האחים צ'אפס ליום הולדת של אחיהם הגדול ועשו לו קליפ כאשר העלו אותו לאתר.
הרבה שירים מקורם באימיילים שסרטונג באד עשה, לדוגמה כמו השיר של טרוגדור, "הצ'יט לא מת" ("The Cheat is Not Dead"), "ההמנון של סטרונגבאדיה" ("Strong Badia National Anthem"), "המערכת נפלה" ("The System Is Down"), השירים של סרטי דנג'רסק, השירים מהמונטאז' שלו והשיר "SBEMAIL!" שבנוי בבמילה אחת מכל 130 האימיילים שקדמו לו.
באימיילים יש גם לעיתים ג'ינגלים של חברות מדומות, שירים קצרים הצוחקים על ז'אנר ספציפי (כמו שירי הגל החדש הבריטים עם ה"להקה" West Is Lip) ומוזיקת רקע.
כאשר האחים צ'אפס שמעו שהלהקה They Might Be Giants מעריצה של האתר שלהם, הלהקה יצרה איתם קשר והציעו את כישרונם המוזיקלי לשיתוף פעולה.
האיחוד הזה הביא לעולם את שורת סרטוני הבובות המשותפים שלהם הנקראים בשם Puppet Jams, ופעם אחת הבובות של הומסטאר ומארשי הופיעו בהופעה חיה עם הלהקה.
They Might Be Giants חיברו את המוזיקה לשיר "עיירה שונה" ("Different Town") של סטרונג באד ואף שרו אותו באחד מהחלקים הסמויים ב-DVD.
האחים צ'אפס עשו את הקליפ לשיר "Experimental Film" מהאלבום "The Spine" של They Might Be Giants ב"בימוים" של סטרונג סאד והצ'יט, והוציאו אותו לאור ביום שהסינגל יצא לחנויות.
כמה להקות נוצרו בעולם של הומסטאר.
הראשונה היא "לימוזין" (Limozeen) שסגנונה, גלאם מטאל, נשמע בשירים כמו "כי חצות" ("Because It's Midnite") ו"אמהות לילה" ("Nite Mamas").
את כל חברי הלהקה משחקים האחים צ'אפס וחבריהם בזמן שהם חובשים פיאות בלונדיניות ארוכות ובגדים קרועים.
ללהקה הייתה סדרת אנימציה בשם Limozeen: "but they're in space!", אבל זו בוטלה אחרי הפרק הראשון.
להקה נוספת היא Taranchula שנשמעת בסגנון מטאליקה ויש לה כיום רק שיר אחד: "לזוז אט מאוד" ("Moving Very Slowly").
בנוסף לסרטונים השונים ולחלק המוזיקלי של האתר, ישנם גם יותר מעשרים משחקים שונים ומגוונים באתר.
המשחקים הראשונים היו פשוטים, כמו לפתוח עוגיות מזל או לעצב להומסטאר ראנר שיער חדש.
ככל שנוספו עוד משחקים ניתן היה לראות את ההשפעה של האחים ממשחקי חברת אטארי הישנים ומהמשחקים ל-SNES, והם איגדו את כל המשחקים האלו תחת החברה הפיקטיבית: וידלקטריקס (Videlectrix).
כיום האחים צ'אפס נעזרים באשף משחקי הפלאש ג'ונתן הוו (Jonathan Howe) העוזר להם בכתיבת הקוד למשחקים.
הוא גם חיבר את המוזיקה למשחק סטינקומן 20X6 ולטריילר של פאזנטס קווסט הסרט.
המשחקים החדשים כוללים משחקי פלטפורמה, הרפתקאות, מרוצים, טקסט, וקטורים ועוד.
חלק אינטגרלי באתר וברובם הגדול של הסרטונים, הם החלקים הסמויים.
החלק הסמוי הראשון באתר היה באימייל מספר שש, depressio, בו ניתנה כתובת האימייל של סטרונג סאד.
הודעות שנשלחו לכתובת קיבלו בתגובה כתובת אתר סודית בה אפשר היה לראות קטעים מעברו של סטרונג סאד.
לאחר כמה זמן הפסיקו האחים צ'אפס לשלוח את הכתובת והקטעים צורפו לאימייל אחר, website.
יש באתר כמה סוגים של חלקים סמויים:
תמונות סודיות – לעיתים ניתן ללחוץ על פריט כלשהו בסרטון ותמונה הקשורה לו תעלה על הצג.
סרטונים סודיים – בדרך כלל לאחר סיום הסרטון, לחיצה על פרט בתמונת הסיום תציג חלק נוסף בסרטון המתאר מה קרה לדמויות לאחר הסוף, מה קרה לדמויות שלא הוצגו או הצגה של בדיחה של סופרה בסרטון עצמו.
ישנם מעט סרטונים בתוך סרטונים.
כלומר הסרטון הראשי יפסק לכמה רגעים ויוצג הקטע הסודי.
לאחר סיום הקטע הסרטון הראשי יימשך.
הומסר – נמצא בקטעים סמויים באתר שמתאימים לו, כמו בשם מוזר של סרט שהוזכר או בדמות אחרת אשר אמרה משהו שמתאים לו.
בסרטוני ליל כל הקדושים משנת 2001 לחיצה על משהו שקשור לפופסמית' או לדלעת יביא קטע סודי עם הומסר מחופש.
בובות – מאז יציאת סרטוני הבובות לעולם, האחים צ'אפס מצאו את זה כמדיום משעשע מאוד והוסיפו קטעי בובות קצרים בסופם של סרטונים.
מכיוון שהסרטון נעשה בעזרת תוכנת פלאש, לחיצה על מקש ה-TAB במקלדת תראה ריבוע צהוב המקיף אזורים עליהם אפשר ללחוץ.
הומינידיים (שם מדעי: Hominidae), היא משפחה בעל-משפחת הומינואידים.
מוכרת בשם הפופולרי קופי אדם הכוללת את:
תת-משפחת הומיננאים (Homininae) – כוללת את הסוגים שימפנזה, גורילה, אדם וסוגים נוספים שנכחדו.
תת-משפחת פונגינאים (Ponginae) – כוללת את הסוג אורנגאוטן וסוגים נוספים שנכחדו.
הומיננאים (שם מדעי: Homininae), תת-משפחה במשפחת הומינידיים, הכוללת את הגורילות, השימפנזות והאדם, ועוד מספר מינים שנכחדו, כמו האוסטרלופיתקוס, הפראנתרופוס ועוד, שהופיעו לאחר פיצול ההומיננאים משאר ההומינידיים (האורנגאוטן ומינים נוספים שנכחדו).
עד שלהי המאה העשרים, כללה משפחת ההומינידיים את הסוג אדם, כאשר שאר ההומינידיים היו כלולים במשפחת הפונגידים.
גילויים חדשים הביאו לשינוי במיון הטקסנומי, ולאיחוד משפחת הפונגינאים לתוך משפחת ההומינידיים, כשאר הם מסווגים בה כתת-משפחות, תת-משפחה פונגינאים ותת משפחה הומיננאים.
ממצאים הראו שהגורילות והשימפנזות קרובות יותר לאדם מאשר לאורנגאוטן, ומשום כך הם סווגו יחד עמו בתת-המשפחה "הומיננאים".
תת המשפחה "הומיננאים" מחולקת אף היא לשני שבטים:
שבט גורילניים (Gorillini), הכולל את מיני הגורילות השונים הקיימים כיום.
שבט הומיניניים (Hominini), הכולל את המינים: שימפנזה מצוי, בונובו, אדם ומינים נוספים שנכחדו.
מינים קדומים נוספים שהתגלו אשר משוער כי מהם התפצלו האדם והשימפנזה, או הגורילה, מסווגים אף הם לתת משפחה זו.
אחד מהם הוא סהלאנתרופוס צ'אדנסיס אשר משערים כי הוא היה האב הקדום של השימפנזה והאדם, ואולי גם של הגורילה.
על פי האומדנים המעודכנים ביותר מהשוואות מולקולריות של גנום האדם, השימפנזה והגורילה, ההתפצלות בין האדם לשימפנזה התרחשה כחמישה עד שישה מיליון שנה לפני זמננו וההתפצלות בין שניהם לגורילה לפני כשישה עד שבעה מיליוני שנה לפני זמננו, בשלהי המיוקן.
שם שם מדעי תמונה/איור תפוצהגורילה מזרחית מתת-המין: גורילת השפלה המערביתGorilla gorilla gorilla גורילה מזרחית מתת-המין גורילת גדת הנהרGorilla gorilla diehliגורילה מערבית מתת-המין גורילת הריםGorilla beringei beringeiגורילה מערבית מתת-המין: גורילת השפלה המזרחיתGorilla beringei gaueri
שם שם מדעי תמונה/איור תפוצה שימפנזה מצוי Pan troglodytes בונובו Pan paniscus
שם שם מדעי תמונה/איור תפוצה פראנתרופוס רובוסטוס Paranthropus robustus פראנתרופוס אתיופיקוס Paranthropus aethiopicus פראנתרופוס בויזיאי Paranthropus boisei
שם שם מדעי תמונה/איור תפוצה ארדיפיתקוס קדבה Ardipithecus kadabba ארדיפיתקוס רמידוס Ardipithecus ramidus
שם שם מדעי תמונה/איור תפוצה הומו הביליס Homo habilis הומו רודולפנסיס Homo rudolfensis הומו גאורגיקוס Homo georgicus הומו ארגסטר Homo ergaster הומו ארקטוס Homo erectus הומו היידלברגנסיס Homo heidelbergensis אדם ניאנדרטלי Homo neanderthalensis הומו פלורסיינסיס Homo floresiensis אדם מודרני Homo sapiens
הומיניניים (שם מדעי: Hominini), שבט בתת-משפחת הומיננאים, ממשפחת ההומינידיים ומסדרת הפרימטים.
שהתפתח ממין שנהוג לכנותו כאב קדמון משותף לאדם ולשימפנזה או בסלנג באנגלית Primate X על מנת להדגיש כי בעקבות נדירותם של מאובנים מתקופה זו, אין יודעים בביטחון מי היה מין זה.
תת-שבט פאנינים (Paninina) בעל סוג יחיד שימפנזה (Pan) ובו שני מינים השימפנזה המצוי והבונובו.
תת-שבט הומינינים (Hominina) בעל סוג ומין יחיד שאינו נכחד והוא האדם הנבון (Homo sapiens), ועוד מינים נכחדים מהסוגים אדם, אוסטרלופיתיקוס, פראנתרופוס וארדיפיתיקוס.
המונח Hominini הוצג לראשונה על ידי קמיל ארמבורג בשנת 1948, אשר שילב את הקטגוריות של Hominina ו-Simiina לפי הסיווגים הקודמים של גריי משנת 1825.
באופן מסורתי, שימפנזים, גורילות ואורנגאוטנים קובצו יחד, למעט בני האדם, תחת הקטגוריה "פונגידים" (pongids).
מאז הסיווגים של גריי, שבא בעקבות ראיות חותכות שנצברו מחקר הפילוגנטיקה הגנטית אשר אישרו שבני האדם, השימפנזים והגורילות קרובים יותר זה לזה מאשר לאורנגאוטנים היה צורך לפצל את משפחת ההומינידיים וליצור את תת-משפחת הומיננאים (Homininae).
לאחר מכן המשיכו במחקר וגילו שהשימפנזה קרובה יותר לאדם מאשר לגורילה מה שגרם לתהייה מי האב הקדמון המשותף של האדם והשימפנזה ויצר את הצורך לפיצול נוסף וכך נוצרה דרגת השבט ובה שבט הומיניניים (Hominini) אשר מכיל את השימפנזה והאדם בלבד.
המאפיינים המשותפים של ההומיניניים כוללים הליכה זקופה על שתיים והמאפיינים האנטומיים הקשורים הם הארכת הגפיים האחוריות והתאמתן להליכה על הקרקע (הסוג אדם הוא הפרימט היחיד שיש לו גפיים אחוריות ארוכות יותר מגפיים קדמיות).
שינוי מבנה כפות הרגליים להליכה על הקרקע באמצעות הארכת עצמות כף הרגל, קיצור האצבעות ואיבוד כושר ההתנגדות של האגודל בכף הרגל.
שינוי משמעותי נוסף הוא של האגן שנועד להגדלת שטח התמיכה ולהתאמה להליכה.
הגדלת תעלת הלידה (בעיקר בתת-שבט הומינינים) על מנת להתאים לנפח המוח המוגדל של היילוד.
שינוי מבנה הידיים תוך דגש לשימוש בכלים ולהתעסקות בפריטים (במקום לטיפוס) באמצעות קיצור עצמות הידיים ושיטוח גובר של החזה.
כל ההומיניניים חסרי בלוטה במצח (זאת בניגוד ניכר למראה השבט הקרוב ביותר אליהם הגורילניים).
באמצעות שיטות שעון מולקולרי, אפשר להעריך במקורב את הזמן שבו חי אב קדמון משותף לאדם ולשימפנזה – בין 8 ל-4 מיליון שנה לפני זמננו.
אולם, עקב נדירותם של מאובנים מתקופה זו, אין יודעים בוודאות מי היה מין זה.
ההיפרדות של הקו המוביל לאדם המודרני מהסוג Pan (השימפנזות) נראית כתהליך מורכב ולא כהפרדה נקייה, שהתרחשה במהלך תקופה שנמשכה בין 13 מיליון שנים לפני זמננו (קרוב לגיל משפחת ההומינידיים עצמו) ועד כ-4 מיליון שנים לפני זמננו.
כרומוזומים שונים נראים נפרדו בזמנים שונים, עם פעילות רחבת היקף שהתרחשה בין שני הקווים המופיעים עד התקופה של 6.3 עד 5.4 מיליון שנים לפני זמננו, כולל לחץ סלקציה על כרומוזום ה-X באוכלוסיות הקדומות לפני האבות המשותפים האחרונים של השימפנזים והאדם.
רוב המחקרים הגנטיים מוצאים שבני האדם וסוג Pan (השימפנזות) זהים בכ-99% מבחינת ה-DNA, עם חלק מההבדלים המתרחשים ב-DNA שאינו מקודד.
סביר להניח שהאוסטרלופיתקינים, שתוארכו בין 4.4 ל-3 מיליון שנים לפני זמננו, התפתחו לחברי הסוג המוקדמים ביותר של הומו.
בשנת 2000, גילוי המין Orrorin tugenensis, שתוארך ל-6.2 מיליון שנים לפני זמננו, שמטיל ספק על הנחה זו כי גילוי זה מציע שהאב הקדמון המשותף חי מוקדם יותר משחשבו.
רשימה של מיני הומינינים ידועים
הומניזם דתי הוא השקפה בפילוסופיה של המוסר המשלבת בין מנהגי דת להומניזם.
ניתן להבין את ההומניזם הדתי גם כהומניזם ששילב לתוכו מנהגים דתיים, וגם כמסורת דתית שרק הושפעה מההומניזם.
ההומניזם בתחילת המאה ה-20 דחה את הרעיון של ידע שניתן מאלוהים, מוסר המבוסס על דת, ואת קיומם של כוחות על-טבעיים.
עקב זאת, רבים מההוגים של ההומניזם ראו בו דת, וציפו שיכיל את התפקוד הכללי, את הטקסים, ואת ההנחיה הדתית שהדתות המסורתיות שואפות לספק.
בחלקה השני של המאה ה-20 תנועת ההומניזם הדתי סבלה מהתנגשויות רבות גם עם קבוצות נוצריות קונסרבטיביות, וגם עם ההומניזם החילוני שנעשה לזרם המוביל בתנועה ההומניסטית.
תחילת ההומניזם הדתי בשנות החמישים של המאה ה-18, כאשר אוגוסט קונט, אבי הסוציולוגיה, ייסד את הפוזיטיביזם וכינה אותה "דת של הומאניות".
בשנת 1853 נוסד בלונדון אחד מהניצנים הראשונים של הפעילות ההומניסטית הממוסדת, ארגון ושמו "התאחדות הדת ההומאניסטית".
הארגון היה דמוקרטי וכלל נשים וגברים בבחירות להנהגתו, וראה לנכון את קידום את הידע במדעים, פילוסופיה ואומנויות.
תנועת "התרבות המוסרית" נוסדה ב-1876. אביה המייסד, פליקס אדלר, חשב עליה כעל דת חדשה שתשיל מעליה את הדוגמות הלא מדעיות בעליל של הדתות המסורתיות תוך שמירה וטיפוח של המוקד הדתי והמוסרי שעומד במוקדן.
אדלר האמין שהדת המסורתית לא תיטמע בראיית העולם המדעית, ושבכך תצא האנושות נפסדת מאובדן חלקים משמעותיים בדת שיישמטו יחד איתה.
הדת היוותה מאז ומעולם השראה למעשים טובים, וסיפקה אמיתות חשובות לגבי העולם, גם אם אלו מוצגות באופן שאינו תואם עוד את הבנת עולמו של האדם המודרני.
דוגמה לכך הן המטפורות של הדת שהושתתו על שלטון מונרכי כאידיאל, בעוד שכעת הדמוקרטיה מקבלת תואר זה.
בהתחלה לא כללה תנועת "התרבות המוסרית" טקסים ומנהגים דתיים, אלא הייתה דתית במובן של ניסיון להוות חלק מכריע בחיי האנשים ופנייה לנושאים שהעסיקו אותם.
חלק מהקהילות של "התרבות המוסרית" הכניסו מאוחר יותר מידה של טקסיות ככלי לסימון מועדי חג ודרך להציג באופן מוחשי את הערכים ההומניסטים המופשטים.
ב-1915 קרא הכומר היוניטארי ג'ון דיטריך במגזין הגדרה להומניזם ואימץ אותה עבור הדת שלו.
יש המגדירים אותו כאב המייסד של ההומניזם הדתי.
ב-1929 ייסד צ'ארלס פראנסיס פוטר, גם הוא כומר יוניטרי, את "החברה ההומאניסטית הראשונה של ניו-יורק", שכללה אישים כג'וליאן האקסלי, ג'ון דיואי, אלברט איינשטיין ותומאס מאן.
ב-1930 פרסם פוטר יחד עם אשתו ספר בשם "הומאניזם: דת חדשה", ונודע כתומך נלהב בזכויות הנשים, לגליזציה של הפלות, גירושים אזרחים ושימת קץ למתן גזר דין מוות.
מניפסט הומניסטי, הידוע גם כמניפסט ההומניסטי הראשון, נכתב ב-1933 ובלט בשונותו בהשוואה למניפסטים מאוחרים יותר.
כתב זה הציג דת חדשה, ודיבר על ההומניזם כתנועה דתית שנועדה להחליף ולהתעלות על דתות קודמות, מבוססות אלוהוּת.
חרף דברים אלו נזהר המניפסט מלהציג תורה או דוֹגמות כלשהן שיעמדו בבסיסו.
המסמך מציג ראיית עולם חילונית כחלופה לחברה החומרנית.
חלופה זו כוללת חברה שוויונית שתתבסס על שיתוף פעולה פרי בחירה בין בני האדם.
ההומניזם הבודהיסטי היווה חלק שורשי בדת זו מראשית דרכה ועד ימינו.
מטרת המאמין בהומניזם הבודהיסטי היא להפוך דרכו לאדם נמרץ, אמיץ ונאור, השואף לעזור לכל הישויות התבוניות לשחרר עצמן.
ההומניזם הבודהיסטי מתמקד בבעיות ארציות ולא בהכנות לחיי העולם הבא, ושם דגש על עזרה לזולת ועל גאולה אוניברסלית במקום גאולה פרטית.
הומניזם רוחני הוא ניסיון לחזור למקורות דרכו של ההומניזם כחלופה הממלאת את כל הצרכים אותן מילאו הדתות מבוססות האלוהות, ועל כן ניתן לראות אותו כחלק מההומניזם הדתי, אך גם כזרם בפני עצמו.
ההומניזם הרוחני בא כמענה לכישלונם של הארגונים ההומניסטים לגייס חברים נוספים ולענות על צורכי הרוח של האדם.
המאמינים בהומניזם הרוחני מנסים לענות על צרכים אלו באמצעות טקסים דתיים ואורחות חיים המונחים על ידי הדת הקהילתית ולמעשה לצקת תכנים דתיים מסורתיים אל תוך החקר ההומניסטי.
בעבר נוצרו גרסאות הומניסטיות לדתות הגדולות, כאוניברסליזם יוניטריאני, הומניזם נוצרי והומניזם יהודי.
דתות פעילות כהינדואיזם, בודהיזם, ודתות אסיאתיות אחרות המתמקדות בטבע האדם, כמו גם קונפוציאניזם, כוללות קו מנחה של אהבת-האדם בתורתן.
נכון להיום רוב המאמינים בהומניזם נמנים עם הזרם החילוני, וכיום ישנן גרסאות חדשות להומניזם הדתי הקרובות בגישתן הפילוסופית להומניזם החילוני, אך שונות ממנו בהגדרתן את הדת, המנהגים הדתיים שאימצו להן ויחסן לכוחות על-טבעיים.
הומניזם חילוני הוא זרם מוסרי הנכלל בהומניזם, המתבסס על ערכים נטורליסטיים.
לפיכך, זרם זה דוחה את העל-טבעי ואת הרוחני כשורש למוסר ולקבלת החלטות נכונה, לטובת לוגיקה, אתיקה וצדק.
כסוגים אחרים של הומניזם, הומניזם חילוני הוא עמדה מוסרית ודרך חיים המתמקדת בדרך בה על בני האדם לנהוג בשביל חיים טובים ומאושרים.
המונח עצמו נוצר במאה ה-20 כדי להבדילו מזרם ההומניזם הדתי.
השקפת העולם של ההומניזם החילוני כוללת את עיקרי האמונה הבאים:
יש לבדוק את הדוגמות, האידאולוגיות והמסורות, בין אם דתיות, פוליטיות, או חברתיות, ולהימנע מלקבלן מתוך אמונה עיוורת.
במהלך הניסיונות להבין את מסתורי הקיום האנושי ובעיותיו, על האדם להפגין מחויבות לביקורת, לעובדות, ולשיטות חקר מדעיות, ולא לאמונה ולרוחניות.
מחויבות לצמיחתו ומימושו העצמי של הפרט והמין האנושי כולו.
חיפוש תמידי אחר אמת אובייקטיבית, תוך הבנה שמידע חדש וניסיון צריכים לשנות תמידית את התפיסה הפגומה של אמת זו.
מחויבות לחיים האלו ולא לבאים.
הפיכתם למשמעותיים באמצעות ידע על ההיסטוריה, ההישגים האינטלקטואלים והאומנותיים, והשקפותיהם של אחרים.
חיפוש אחר יסודות קבילים של התנהלות מוסרית ברמה האישית, החברתית והפוליטית, ושפיטתם לפי התועלת שהם מביאים לאדם ולהתנהגותו כפרט אחראי.
היגיון, שיתוף מידע, רצון, וסבלנות, יובילו לעולם טוב.
השימוש במונח הומניזם חילוני בא להדגיש את ההבדלים בינו לבין הדתי, ובינו לבין הדת בכלל.
ישנם מספר הבדלים בולטים בין שני הזרמים:
הומניסטים דתיים נוטים להשתמש בטקסים ומנהגים כאישור לדרך חייהם.
חלק מההומניסטים הדתיים מחפשים חוויות דתיות עמוקות, בעוד שהומניסטים חילונים נמנעים מכך.
בהומניזם הדתי משתמשים במושגים "קדוש" ו"נשגב" בצורה השוללת את מובנם המטפורי, על אף שחלקים שונים בהומניזם הדתי אינם מאמינים באלוהות מסורתית.
מקרה דומה חל על אמונתם באידיאלים החורגים מתפיסתה של המציאות הפיזית, תפיסת חוויות שונות כבעלות זיק אלוהות בהן, וכדומה.
הומניסטים חילונים אינם מאמינים באלוהים, ומתייחסים למושגים אלו כמטפורות או כאמונות גרידא, שמקורן בעולם החומרי.
היחס לאלו הוא כאל דרכים גרועות להתמודדות עם צרות החיים.
הומניזם אומנם מעודד תפיסת עולם חילונית, אך שונה ממנה בכך שבחילונית ישנו דגש רב על הצורך בהפרדה בין הדת לחברה ולממשלה, בעוד שהומניזם חילוני מוסיף על אלו עוד תוכן רב הנוגע לתפיסה את הקיום האנושי, הכולל מחויבות לכבוד האדם ולמוסר.
הומניזם חילוני נבדל בכך שהוא בא להצהיר על עמדות נוספות מלבד אמונה או אי-אמונה באלוהים.
הומניזם חילוני נבדל אם כן בכך שעל אף שרוב המאמינים בו חילונים, ניתן למצוא בתוכם גם בודהיסטים ומאמינים בהינדואיזם.
בגלל אופיים של יסודות רבים בהומניזם החילוני, יש הרואים בו דת בפני עצמה.
ההומניסטים החילונים טוענים שההומניזם החילוני עצמו אינו דת, גם אם יש בו גוונים דתיים.
מחלוקות סביב עניין זה מתנקזות ברובן לוויכוחים סמנטיים.
ניתן לראות קשת רחבה ביותר של פילוסופים הומניסטיים שניתן לחלקם למספר קטגוריות:
הומניסטים דתיים שאינם מאמינים באלוהות.
הומניסטים שאינם דתיים ואינם מאמינים באלוהות.
רבות מהמחלוקות מתעוררות עקב הבלבול בין שתי הקטגוריות הראשונות, ונטייתם של ההומניסטים החילונים ומתנגדיהם להגדיר את המושג בדרכים שונות.
ההומניסטים החילונים טוענים שמעצם המילה "חילונים" נובעת הגדרתם העצמית כלא דתיים.
יש הרואים אותם כמשתייכים לקטגוריה השנייה וכמובן כאלו החולקים עליהם, וחלק נכבד מן המחלוקת תלוי פשוט בהגדרה הפרטית של מהי בדיוק "דת".
המונח "חילונות" הומצא ב-1846 בידי ג'ורג ג'יקוב הוליהוק כדי לתאר "מודעות הטורדת עצמה רק בשאלות, שניתן לבדוק את תוכנן באמצעות החוויות של חיים אלו".
שימוש היסטורי במושג "הומניזם" (שמשתקף לפעמים גם במחקר אקדמי בן ימינו), מופיע בכתבים של הפילוסופיה הקדם סוקרטית.
כתבים אלו לא נודעו לחברה האירופאית עד שחוקרים מתקופת הרנסאנס גילו אותם מחדש דרך מקורות מוסלמים ותרגמו אותם מערבית לשפות אירופאיות.
כך קרה שהמונח "הומניסט" מיוחס גם לאדם שדעותיו הומניסטיות, בנוסף למשכילים מתקופת ההשכלה, ולאלו שדעותיהם תואמות לאלו של הפרה-סוקראטים.
משמעות המושג "הומניזם חילוני" התפתחה במשך הזמן, כאשר השימושים הראשונים מופיעים בשנות ה-50 של המאה ה-20. ב-1958 ליאו פרפר השתמש במונח כדי לתאר את אלו ש"אינם מזדהים עם דת מאורגנת ודואגים לזכויות האדם".
ב-1961 השתמש השופט הוגו בלאק במונח "הומניזם חילוני" כדי לציין סוג של הומניזם שאינו מאמין באלוהות וחסידיו החשיבוהו כדתי.
שימוש זה אומץ במהרה בידי פונדמנטליסטים דתיים, תוך שימוש במושג "חילוני" כתואר חלופי ל"מתנגד לדת".
עד שנות ה-70 המונח אומץ בידי הומניסטים, שעל אף ביקורתם על הדת בשלל גווניה, הצהירו במכוון שהם חסרי דת, אך לא נגדה.
בכך הם הצהירו שלהומניזם שהם דוגלים בו אין דבר וחצי דבר עם הרוחני, הדתי, והאמוני, אך הם אינם נגדו.
כך מזוהה לרוב ההומניזם החילוני בימינו.
בלעג להתייחסותו של בלייק להומניזם החילוני כדת, הקים המוזיקאי פרנק זאפה, הידוע גם בתמיכתו בחופש הדיבור, את "הכנסייה האמריקאית של ההומניזם החילוני".
הכותב ארט בוכוואלד כתב טור שכותרתו "הומניסטים חילוניים: איום או סכנה?" שלעג לרעש שנוצר סביב ההומניזם החילוני.
כיום ישנם ארגונים רבים המשתייכים לזרם, כאשר הגדול שבהם שוכן בנורווגיה, ומונה 69 אלף חברים רשומים, מתוך אוכלוסייה של 4.6 מיליון (נכון ל-2004).
במקומות רבים בעולם מוצאים עצמם ארגונים אלו בהתנגשות עם הפונדמנטליזם הדתי בנושאים רבים מספור, וזאת תוך עוינות רבה בין הצדדים.
אחד הארגונים הגדולים, המאגד מאות ארגונים הומניסטים ברחבי העולם הוא האיגוד ההומניסטי והאתי הבינלאומי.
המבקרים את ההומניזם החילוני טוענים שההומניזם החילוני לא מציע אף אמיתות ברורות ומונע תחושת סיפוק רוחני, ומציע במקומם עולם פוסטמודרני קר וחסר מוסר ברור.
על כך עונים ההומניסטים החילונים שתפיסת עולמם אופטימית ואידיאלית, ומקורה בתקופת ההשכלה, ואפילו לפני זה בפילוסופיה הקדם סוקרטית, ועד הקונפוציאניזם הסיני.
מספר הומניסטים חילונים בולטים הם:
מועדון הכדורגל הומל (בבלארוסית: ФК Гомель) הוא מועדון כדורגל בלארוסי.
הוא הוקם בשנת 1959 ומגרשו הביתי הוא האצטדיון המרכזי בהומל שבבלארוס.
קבוצת הכדורגל של הומל משחקת בליגת העל הבלארוסית בכדורגל.
לרשותה זכייה אחת באליפות הלאומית בעונת 2003.
מדי הבית של הומל הם ירוקים ולבנים ומדי החוץ הם בצבע לבן.
ב-1959 נוסד המועדון תחת השם לוקומוטיב הומל.
כעבור עשור הוחלף שמו ל"ספרטק", והשם הנוכחי ניתן למועדון בשנת 1995. לאחר קבלת העצמאות של בלארוס, נמנה הומל בין מייסדי ליגת העל הבלארוסית בכדורגל ב-1992.
בשנותיה הראשונות של הליגה דשדשה הקבוצה ולא זכתה להצלחה רבה.
ב-2002 ניצחה הקבוצה בגמר הגביע הבלארוסי את באטה בוריסוב ובכך העפילה לגביע אופ"א.
הקבוצה ניצחה בסיבוב המוקדמות את ה.י.ק.
בסיבוב הראשון הקבוצה הפסידה לשאלקה 04 בתוצאה 4:1 בסיכום שני המשחקים והודחה מהטורניר.
ב-2003 זכתה הקבוצה באליפות בלארוס הראשונה והיחידה שלה.
הקבוצה הוכנסה למוקדמות ליגת האלופות אך הודחה על ידי אס קיי טירנה.
בתום עונת 2019 ירדה לליגה הראשונה.
אך חזרה לליגת העל הבלארוסית בכדורגל אחרי עונה אחת והשתתפה בה מעונת 2021.
הומיט הוא מינרל מינרל נזוסיליקטי (סיליקט במבנה דמוי איים) של ברזל ומגנזיום, המכיל גם פלואור והידרוקסיל, והשייך לקבוצת מינרלים הקרויה על שמו, קבוצת ההומיט.
נוסחת המבנה הכימי של הומיט היא Mg,Fe2+)7(SiO4)3(F,OH)2).
ההומיט העניק את שמו לקבוצה של מינרלים המאופיינים במבנה המשלב שכבות של סיליקטים ותחמוצות.
לשכבות הסיליקטים יש מבנה כשל המינרל אוליבין ולשכבות התחמוצת יש מבנה דמוי המינרל ברוסיט (Mg(OH)2).
במקרה של ההומיט יש שלוש שכבות רצופות של אוליבין בין שכבות הברוסיט.
ההומיט מתגבש במערכת האורתורומבית, חבורת סימטריות נקודתית האורתורומבית דיפירמידלית וחבורת סימטריות מרחבית Pmcn.
ההומיט מופיע בטבע בדרך כלל בדרך כלל משובץ כגרגירים.
הגבישים קטנים מעוגלים באורך של עד סנטימטר אחד.
ההומיט נשבר באופן בלתי שווה.
הקשיות של המינרל בינונית, 6 בסולם מוס, והמשקל הסגולי הוא בממוצע 3.3.
מקדם השבירה של ההומיט נע בין 1.607 ל-1.67. גבישי ההומיט שקופים עד שקופים למחצה וצבעם הם בדרך כלל צהוב, אך גם לבן, חום או כתום כהה.
מכיוון אחד נראה המינרל בגוון צהוב חיוור עד צהוב עמוק, ומשני הכיוונים האחרים צהוב חיוור עד חסר צבע.
המינרל תואר לראשונה ב-1813 על סמך גבישים קטנים בצבע צהוב-דבש שנמצאו משובצים בתוך גוש אבן גיר גבישית שנפלטה מהר סומה - הר געש קדום שפסגתו קרסה לפני כ-18 אלף שנה בפעילות געשית, ובמרכז המכתש שנוצר צמח החרוט הגעשי הצעיר יותר של הר הגעש וזוב שבמחוז קמפניה, שבאיטליה.
הדוכס ז'אק לואי דה ברנון (Jacques Louis de Bournon 1825-1751), המינרלוג והקריסטלוגרף הצרפתי שתיאר את המינרל לראשונה, קרא לו על שם אספן עבודות האמנות, המינרלים ואבני החן היקרות האנגלי, סר אברהם הומה (Abraham Hume 1839-1749).
הדגימה המקורית מצויה במוזיאון לתולדות הטבע בפריז שבצרפת.
השימוש העיקרי בהומיט הוא במכירה בחנויות לאספנים.
קיימות אומנם אבני חן מחיתוך גבישים של הומיט, אבל השימוש בהם נדיר, ומקובל יותר להשתמש בשני סוגים אחרים של מינרלים מקבוצת ההומיט למטרה זו, הקלינוהומיט והכונדרודיט.
ההומיט מצוי בדרך כלל בסלעי גיר וסלעי דולומיט שעברו התמרה אזורית והתמרת מגע במפגש עם סלעיים פלוטוניים פלסיים או אלקליים.
וכן בעורקים הידרותרמיים במיוחד אם כתוצאה תהליך המטאסומטיזם חדרו לסלע תמיסות המכילות ברזל, בורון ופלואור.
ההומיט הוא מינרל נדיר למדי.
מקומות בהם ניתן למצוא ההומיט כוללים את הר סומה שסמוך להר הגעש וזוב שבמחוז קמפניה, שבאיטליה.
הומלנד היא סדרת דרמה אמריקאית אשר שודרה בערוץ שואוטיים במשך 8 עונות מ-2 באוקטובר 2011 עד 26 באפריל 2020. הסדרה הופקה על בסיס הסדרה הישראלית "חטופים", כשהבמאי המקורי שימש כמפיק בפועל של הגרסה האמריקאית.
הסדרה עוסקת בקצינת המבצעים של ה-CIA, קרי מתיסון, אשר מנהלת מבצעים למען הגנת האומה, בעודה מתמודדת עם הפרעה דו-קוטבית.
בעונות הראשונות קו העלילה התמקד במתיסון המאמינה כי הנחת, שהוחזק כאסיר של אל-קאעידה בעיראק, אינו אלא מחבל המאיים על ביטחונה הלאומי של ארצות הברית.
פרק הבכורה היה נגיש מיידית באתרי האינטרנט כצעד לחשיפת הסדרה לכלל קהל הצופים.
הסדרה זכתה בשני פרסי גלובוס הזהב לסדרת הדרמה הטובה ביותר לשנים 2011 ו-2012. ב-2012 זכתה הסדרה גם בפרסי אמי לסדרת הדרמה הטובה ביותר וכן לשחקן ולשחקנית הטובה ביותר (עבור משחקם של דמיאן לואיס וקלייר דיינס).
הסדרה עוקבת אחר קרי מתיסון, קצינת המבצעים של ה-CIA, שלאחר ביצוע פעולה לא מורשית בעיראק, הושמה על תנאי והוצבה מחדש במרכז ללוחמה בטרור של ה-CIA בלאנגלי, וירג'יניה.
בזמן שניהלה מבצע בעיראק, קרי הוזהרה על ידי מחבל כי שבוי מלחמה אמריקני הצטרף לארגון אל-קאעידה כשהוא מתמצת זאת במשפט "שבוי אמריקני סובב" – כשכוונתו "הוסב".
במהלך פשיטה של כוח דלתא על מתחם שהיה שייך למחבל אבו נזיר, מחולץ ניקולס ברודי, סמל נחתים אמריקאי שדווח כנעדר בעיראק מאז 2003. קרי מאמינה כי ברודי הוא שבוי המלחמה האמריקני שעליו דיבר המודיע העיראקי שלה.
עם זאת, הממשלה והממונים עליה ב-CIA מתייחסים אל ניקולס ברודי כגיבור מלחמה.
היא מתקשה לשכנע את הבוס שלה, דייוויד אסטס, לשים את ברודי תחת מעקב ופונה לסול ברנסון, תחתיו עבדה בעבר.
שניהם מנסים למנוע פיגוע נוסף על אדמת אמריקה.
בתחילה הסדרה נעה סביב קו העלילה על חשיפתו של ברודי, אך החל מהעונה הרביעית, הסדרה מתמקדת במאבק המודיעיני למניעת פיגוע טרור נוסף על אדמת ארצות הברית והופכת לסדרת מותחן ריגול על הגנת המולדת.
העלילה מתמקדת בניסיונה של קרי מתיסון, קצינת מודיעין מוכשרת ופעלתנית בסוכנות הביון האמריקאית, להוכיח כי החייל האמריקאי ניקולס ברודי שחזר מהשבי לאחר שמונה שנים, למעשה הוסב, וכעת מטרתו לפעול נגד אמריקה.
במהלך העונה נחשפת הסתגלותו מחדש של ברודי לחיי משפחה וחיים אזרחיים בכלל, לאחר החזרה מהשבי.
עוד מתגלה כי ברודי התאסלם.
עוד מתברר כי תומאס ווקר, חברו של ברודי ביחידה, שנחטף והוגדר כמת, חי ופועל נגד ארצות הברית תחת חסותו של הטרוריסט אבו נזיר.
ברודי משתתף בפיגוע משולב ביחד עם ווקר, באזור שבו נמצאים הדרגים הגבוהים של הממשלה, אך חוזר בו ברגע האחרון ולא מפוצץ את חגורת הנפץ שלבש.
הפעולה תוכננה כתגובת נגד להפצצת מזל"ט שביצעה ארצות הברית מספר שנים קודם לכן, שגרמה למותם של 82 ילדים מוסלמים, והוסתרה מהציבור על ידי אותם דרגים.
במהלך העונה קרי מרגלת אחרי ברודי באופן בלתי חוקי, מתקרבת לברודי שלא על פי הנהלים, ואף מנהלת איתו רומן.
לקראת סיום, כאשר מאמציה של קרי להוכיח כי מדובר במרגל עולים בתוהו, היא מתמוטטת בשל החמרת ההפרעה הנפשית (הפרעה דו-קוטבית) ששמרה עליה בסוד ובשל השעייתה מעבודתה, והיא מתאשפזת בבית חולים פסיכיאטרי ומקבלת טיפול בנזעי חשמל.
עונה זו ממשיכה את העלילה באופן רציף.
בתחילת העונה משודר ברחבי העולם שישראל הרסה חמישה מתקני גרעין איראנים במהלך מתקפה מוצלחת.
קרי מצליחה להוכיח כי ברודי חזר כטרוריסט, למרות שבסופו של דבר התחרט ולא פוצץ עצמו, בשל שיחת טלפון של בתו דיינה.
לאחר מכן הוא משתף פעולה עם הסוכנות בעסקה שסגר עימם במטרה להפיל את אבו נזיר, ואבו נזיר מאותר ונורה למוות, רק לאחר שהוא סוחט את ברודי לבצע פעולה שגורמת למותו של סגן נשיא ארצות הברית.
בסיום העונה מתפוצץ מטען חבלה שהושתל ברכבו של ברודי מחוץ למבנה הסוכנות ונהרגים בו בכירים אמריקנים רבים.
נראה שהדבר נעשה כפיגוע נקמה על ההפצצה הישראלית באיראן.
סול ברנסון ששרד ממונה לראש הסוכנות.
קרי וברודי אף הם ניצלים, והיא עוזרת להבריחו מהמדינה בסתר, אך בוחרת להישאר מאחור כדי להוכיח את חפותו.
קלטת שברודי הקליט במטרה להפיץ לאחר הפיגוע המקורי אותו לא ביצע בסוף, מודלפת לעיתונות ומציירת אותו כאשם בפיצוץ זה שגרם למותם של למעלה מ-200 אמריקאים.
העונה השלישית נפתחת בקו עלילתי לפיו קרי משתגעת סופית לאחר שהסוכנות ניסתה להפוך אותה לשעיר לעזאזל, והסוכנות מנסה להשתיק אותה ולאשפז אותה בבית חולים פסיכיאטרי.
לאחר מספר חודשים מתברר כי כל העניין היה תרגיל שלה ושל סול ברנסון, ידידה הוותיק בסוכנות, במטרה לגרום לסגן ראש המודיעין האיראני מג'יד ג'באדי לנסות ליצור קשר עם קרי, כדי שתערוק לצד השני.
בהמשך, המהלך מוכתר בהצלחה וג'באדי שנתפס מוסב, וחוזר לתפקידו באיראן כסוכן כפול.
סול מוצא את ברודי שהוחזק בידי כנופיה בשכונת עוני בקאראקס שבוונצואלה כשבר כלי לאחר שנפצע קשה, ולאחר תהליך שיקום משתמש בו כדי לבצע את השלב הנוסף במשימה: התנקשות באכברי, ראש המודיעין האיראני.
לאחר שברודי הוחדר לאיראן באמצעות יחידה מובחרת והופך שם לגיבור, הוא מצליח להתנקש באכברי, אך בגלל חילוף ראש סוכנות הביון האמריקאית, מחליטים הבכירים החדשים ב-CIA להקריב אותו למען הצלחת המהפך והוא מוסגר, נשפט באיראן ונידון לעונש בתלייה.
בפרק האחרון, ברודי אכן מוצא להורג, קרי הנמצאת בהריון ממנו צופה במחזה בלב כבד.
סצנת הסיום מתרחשת לאחר ארבעה חודשים ומראה את טקס הזיכרון שערכה הסוכנות ובו הוצב קיר מלא כוכבים לזכר הנופלים, לאחר שקרי מסורבת להנצחת ברודי בסוכנות, היא מציירת כוכב על הלוח בעצמה.
במקביל ברנסון שפוטר לא מכבר, זוכה לראות את פירות המבצע, ואיראן מודיעה כי היא מוכנה להגיע להסכם פיקוח על מתקני הגרעין שלה.
העונה הרביעית נפתחת בקו עלילתי חדש המציב את קרי באמצע משימה מודיעינית בפקיסטן, בעודה מנהלת את שלוחת סוכנות הביון באפגניסטן במבצע התנקשות בחייסאם חקאני, מראשי הטליבאן.
לאחר שנהרג מתברר כי נהרגה גם כל משפחתו, במבנה בו שהה.
אחיינו של חקאני, עיאן איברהים, סטודנט פקיסטני שנפגע, מגלה כשהוא מתעורר כי כל משפחתו נהרגה בפיצוץ.
תחילה, שגרירות ארצות הברית מכחישה את הפגיעה הכוללת, אך סרטון שהיה בטלפון הנייד של עיאן מופץ ברשתות ושם אותו למוקד מעקב של ה-CIA, מעקב שמוביל בסופו של דבר להסבתו בידי ה-CIA נגד חקאני.
קרי מוצבת לראש שלוחת סוכנות הביון בפקיסטן, לאחר שהיא מאיימת על ראש ה-CIA בחשיפת פרטים שיאירו אותו באור בעייתי.
סול ברנסון שמגיע לאיסלמבאד נחטף מנמל התעופה בידי המודיעין הפקיסטני, ומועבר לאנשיו של חקאני, דבר שמכשיל את ניסיון ההתנקשות השני בחקאני, כיוון שהוא משתמש בו כבמגן אנושי.
בעלה של השגרירה שהופעל בידי הפקיסטנים, נתפס לאחר שהחליף את התרופות של קרי וגרם לה להשתגע, בשל מידע שקרי מקבלת מראש המודיעין הצבאי הפקיסטני.
בעקבות חטיפתו של ברנסון מפקדת ה-CIA נכנסת למשא ומתן מול חקאני, שבסופו שוחררו אסירים בכירים בארגונו.
לאחר סיום ביצוע העסקה, מותקפת השיירה שחוזרת ובו זמנית, חקאני ואנשיו חודרים לשגרירות ארצות הברית בפקיסטן.
במהלך התקיפה נהרגו 36 מעובדי השגרירות ונלקח חומר מודיעיני חשוב.
בעקבות כך, ומשום שהתברר כי המודיעין הפקיסטני שיתף פעולה עם חקאני ואף עמד מאחרי פעילות אנטי אמריקנית, ניתקה ארצות הברית את היחסים הדיפלומטים עם ממשלת פקיסטן, והחזירה את השגרירה.
אך קרי וקווין נשארו בפקיסטן בניסיון להתנקש בחיי חקאני.
קרי מבקשת מקווין לא לחסל אותו בשל הנזק המשני שעלול להגרם.
כמה דקות מאוחר יותר נקרתה הזדמנות לקרי עצמה לחסל את חקאני, אך נאלצה להימנע מכך, מפני שראש המודיעין הפקיסטני מנע בעדה לירות בו, ומראה לה שדר עדאל נמצא במכונית יחד עם חקאני.
בפרק סוף העונה חוזרת קרי לארצות הברית עקב מותו הפתאומי של אביה.
שם גילתה שידידה סול הסכים לגישתו של דר עדאל לקיום משא ומתן מול חקאני.
בתגובה לכך קרי נוטשת בחמת זעם את ביתו של דר עדאל.
בתחילת העונה קרי כבר לא מועסקת על ידי ה-CIA אלא עובדת כראש מערך האבטחה בקרן פילנתרופית בגרמניה.
במהלך העונה קבוצה אסלאמית קיצונית מנסה לבצע פיגוע בתחנת רכבת באמצעות מטענים שמכילים גז רעיל, וקרי עוזרת לסכל זאת.
נישואיה של קרי עולים על שרטון לאחר שבעלה לא מצליח להכיל את המעורבות שלה בענייני מודיעין שנמשכת למרות ניסיונה לחדול מכך.
עוד מתברר שבכירה ב-CIA המוצבת בגרמניה היא מרגלת בשירות המודיעין הרוסי, והיא נהרגת בעת ניסיון המלטות שלה לרוסיה.
בתחילת עונה זו קרי מתיסון חוזרת לארצות הברית מספר חודשים אחרי מאורעות סיום עונה 5, והפעם עובדת בארגון סיוע למוסלמים המתגוררים בארצות הברית בתקופת הבחירות לנשיאות.
במהלך עונה זו קרי מייעצת לנשיאה הנבחרת בתקופת מעבר למורת רוחם של בכירי ה-CIA.
בשל מעשיו הנמהרים של פיטר קווין שמתאושש בביתה לאחר שנפצע קשה בגרמניה, קרי מאבדת את המשמורת על בתה.
קבוצה חשאית במימון של ארגון מודיעין אמריקני תוקפת באינטרנט באמצעות בוטים את הנשיאה הנבחרת וגורמת לה להתעמת עם מנהיג הקבוצה.
שיאה של העונה מגיע כאשר קבוצת לוחמי עילית של כוח דלתא מנסים לחסל את הנשיאה הנבחרת בקנוניה שחברו אליה בכירים מארגונים שונים.
בעונה זו אנשי הביון הרוסי נוקטים בפעולות שונות כדי לערער את השלטון האמריקני ולהביא להתפטרות הנשיאה קין.
לאחר שאחד המרגלים הרוסיים מצלם תמונה של נער שנפצע בידי ה-FBI ומפיץ שמועה שקרית שהנער נפטר לאחר שהוזנח במכוון, פורצות מהומות דמים במתחם שהתבצרו בו מתנגדים לנשיאה שמגינים על אוקיף, המתנגד הקולני של הנשיאה.
אנשי הביון הרוסי גורמים בכלא למותו של הקולונל מקלנדון שעמד בראש הקנוניה להתנקשות בחיי הנשיאה, וקושרים למעשה את ראש הסגל של הבית הלבן וולינגטון, באמצעות ידידתו סימון מרטן שלמעשה היא קצינה בביון הרוסי.
פיילי, חבר קונגרס אמביציוזי מנצל את האירוע כדי לנסות להדיח את הנשיאה.
צוות מצומצם שמקים ברנסון שמונה להיות היועץ לביטחון לאומי, מצליח לגלות שיד הרוסים בחשה בעניין.
לאחר שאנשי הרשת הרוסית של יבגני נחשפים בידי צוות שהקים ברנסון, הם נמלטים לרוסיה, וצוות אמריקני בראשות ברנסון ומתיסון יוצא לרוסיה במטרה ללכוד את מרטן ולהביאה לארצות הברית.
הם מצליחים במשימתם ומרטן מעידה בקונגרס והדחת הנשיאה נמנעת, אבל מתיסון נתפסת בידי הרוסים ויושבת בכלא חודשים ארוכים.
בסוף העונה הנשיאה מתפטרת ונעשית עסקת שבויים בין האמריקנים לרוסים.
מתיסון מוחזרת ואז מתברר שהיא איבדה את שפיותה לאחר שנמנע ממנה הטיפול הפסיכיאטרי.
סול, כיום היועץ לביטחון לאומי של הנשיא וורנר, נשלח לאפגניסטן להעסיק את הטליבאן במשא ומתן לשלום.
הוא זקוק לעזרה מקרי, שמתאוששת מכליאתה בגולאג רוסי.
בהמשך מסוקו של הנשיא מתרסק באפגניסטן והעלילה מסתבכת.
שחקן דמות תפקיד קלייר דיינס קרי מתיסון קצינת המבצעים של ה-CIA שהוצבה במרכז ללוחמה בטרור, סובלת מהפרעה דו-קוטבית, ניהלה מערכת יחסים עם ניקולס ברודי ולהם ילדה משותפת.
דמיאן לואיס ניק (ניקולס) ברודי סמל הנחתים האמריקני, שחולץ על ידי כוח דלתא לאחר שהוחזק בידי אל-קאעידה כשבוי במשך שמונה שנים, חשוד בגרימת הפיגוע בלאנגלי בסוף העונה השנייה.
מפציע בפרק 7 בעונה 4. מנדי פטינקין סול ברנסון הבוס הקודם של קרי ומדריכה הרוחני, ראש אגף המזרח התיכון של ה-CIA, מונה לראש ה-CIA לאחר הפיגוע בלאנגלי, יהודי.
מורנה בקארין ג'סיקה ברודי אשתו של ניקולס ברודי, מנסה להתמודד עם חזרתו של בעלה מהשבי, התחילה לצאת עם מייק פבר בהנחה שניקולס מת מורגן סיילור דיינה ברודי בתו של ניקולס ברודי, ניסתה להתאבד לאחר שנודע לה על מעשיי אביה בסוף העונה השנייה.
רופרט פרנד פיטר קווין סוכן CIA בכיר ומתנקש מקצועי שנשלח על ידי דייוויד להרוג את ברודי בעונה השנייה.
ג'קסון פייס כריס ברודי בנו של ניקולס ברודי.
דייוויד מרציאנו וירג'יל מומחה לריגול, סוכן בעבר ב-CIA, חבר טוב של קרי, עוזר לה לרגל אחרי משפחת ברודי לאחר חזרתו של ניקולס מהשבי.
דייגו קלאטנהוף מייק פבר קפטן בחיל הנחתים האמריקני, חברו הטוב של ניק, שהתחיל לצאת עם ג'סיקה מתוך הנחה שניקולס מת.
דייוויד היירווד דייוויד אסטס מנהל המרכז ללוחמה בטרור של ה-CIA.
הבוס של קרי, נהרג בפיגוע בלאנגלי בסוף העונה השנייה.
נוויד נגהבאן אבו נזיר בכיר אל-קאעידה, התאבד תוך כדי תפיסתו על ידי ה-CIA בסוף העונה השנייה.
כריס צ'אק טום ווקר חייל נחתים שנשבה יחד עם ניקולס ברודי והוסב להיות טרוריסט בשבי, נרצח על ידי ברודי בעונה הראשונה.
מארי אברהםדר עאדלעוזר מנהל ה-CIA למבצעים ואיש מבצעים חשאיים מנוסה בעברו.
סוראג' שארמהאייאן איברהיםסטודנט פקיסטני לרפואה אותו מנסה לגייס קרי מתיסון.
ב-7 באפריל 2011 נתנה שואוטיים אור ירוק לסדרה עם הזמנה של 12 פרקים.
ב-21 ביולי 2011 הודיעה שואוטיים כי הסדרה תשודר לראשונה ב-2 באוקטובר 2011. יחד עם ההכרזה על תאריך הבכורה של הסדרה, הרשת גם הודיעה כי שמות הדמויות שיגולמו על ידי קלייר דיינס ודמיאן לואיס יהיה קרי מתיסון וניקולס ברודי, בהתאמה.
הסדרה מופקת על ידי פוקס 21.
לאור הצלחת הסדרה, גם בקרב מבקרי הטלוויזיה וגם בטבלאות הרייטינג, הודיעה הרשת ב-26 באוקטובר 2011, לאחר שידור ארבעה פרקים מהעונה הראשונה, על חידוש הסדרה לעונה שנייה.
העונה השנייה של הסדרה עלתה לשידור בארצות הברית ב-30 בספטמבר 2012 ובישראל ב-6 באוקטובר בערוץ Yes Oh.
לאחר שפרק הבכורה של העונה השנייה של הסדרה זכה ל-5.2 מיליון צופים הודיעה הרשת ב-22 באוקטובר 2012 על הפקת עונה שלישית לסדרה, אשר מנתה 12 פרקים וצילומיה החלו באביב 2013.
העונה השמינית והאחרונה שודרה מ-7 בפברואר עד 26 באפריל 2020.
פרק הבכורה של הסדרה זכה לביקורות חיוביות כ"סדרה אינטנסיבית וכתובה היטב" ב-TIME.
פרק הבכורה זכה גם לביקורות חיוביות בישראל.
הסדרה גם זכתה לנתוני צפייה גבוהים של 1.1 מיליון איש שצפו בפרק הבכורה, ועוד 1.4 מיליון באמצעים הדיגיטליים השונים.
דיפלומטים פקיסטנים מחו את אופן ההצגה של מדינתם בעונה הרביעית של הסדרה.
הומל (Hummel, מגרמנית: בומבוס) היה תותח מתנייע 15 ס"מ אשר התבסס על שלדת הטנק ההיברידי גשיצוואגן IV/III, ופותח בגרמניה הנאצית במהלך מלחמת העולם השנייה.
הניסיון של הצבא הנאצי בחודשים הראשונים של מבצע ברברוסה (1941) הראה כי ישנו צורך בפיתוח כלי ארטילרי נייד שיספק סיוע צמוד לכוחות השריון.
משרד המלחמה הגרמני (Waffenamt) הציע להתקין תותח הוביצר 105 מ"מ leFH על שלדת הפנצר 3, אך הרעיון נדחה לטובת התקנת התותח על שלדת הפנצר 4. דגם אבטיפוס אחד הושלם.
אולם מאחר שהפנצר 2 נמצא מתאים לנשיאת תותח ה-105 מ"מ ונכנס לייצור בתור הוספה, הוחלט ב-25 ביולי 1942 להתקין תותח הוביצר עוצמתי יותר בקוטר 15 ס"מ על שלדת הטנק ההיברידי גשיצוואגן IV/III של חברת Alkett, אשר שילב אלמנטים מהפנצר 3 (בעיקר רכיבי ההיגוי והנעה) ומהפנצר 4 (מתלים ומנוע).
ההומל נועד במקור להיות פתרון ביניים עד לפיתוחה של שלדה ייעודית לתותח מתנייע.
ב-27 בפברואר 1944 הורה היטלר כי הכינוי הומל, שמשמעו דבורה מזמרת, אינו ראוי לרכב לחימה.
תא הלחימה בחלקו האחורי של ההומל היה פתוח כלפי מעלה ומוגן מסביב על ידי לוחות שריון דקים.
המנוע הועבר קדימה כדי לפנות מקום לתא הלחימה.
תותח ההוביצר הותקן באמצע מעל למנוע, ובכך יצר לכלי צללית גבוהה מאוד.
ההומל ירה פגזים במשקל 43.5 קילוגרם עד לטווח של 13,325 מטר.
הכלים הראשונים שיוצרו עשו שימוש בבלם לוע, אולם הניסיון הוכיח כי אין בכך צורך.
מאחר שההומל יכל לנשוא רק כ-18 פגזים, פותח ה-Munitionsträger Hummel (הומל נושא פגזים), אשר היה בעצם הומל רגיל בלי התותח שנשא כמות גדולה יותר של פגזים.
ההומל שירת בסוללות ארטילריה כבדות של דיוויזיות הפנצר הגרמניות כשבכל סוללה 6 כלים, ולאחר מכן נוספו 2 נושאי תחמושת.
טבילת האש של ההומל הגיעה בקיץ 1943 בחזית המזרחית בקרב קורסק.
ההומל הוכיח עצמו ככלי יעיל ופופולרי, ושירת בכל החזיתות.
הומר הוא עיר ומושב המחוז של מחוז חצי האי קנאיי אשר במדינת אלסקה שבארצות הברית.
לפי מפקד האוכלוסין של ארצות הברית נכון לשנת 2020, מונה אוכלוסיית העיר כ-5,522 תושבים.
בסוף המאה ה-19 התגלה לראשונה פחם באזור בו נמצא היישוב כיום.
בעקבות כך חברת "Cook Inlet Coal Fields" הקימה את היישוב, מזח, מכרה פחם, ופיתחה את מסילת הרכבת שהובילה אל העיר.
כריית פחם באזור הומר נמשכה עד מלחמת העולם השנייה.
היישוב נקרא על שם הומר פנוק (Homer Pennock), מנהל בחברת כריית זהב אשר הגיע למקום בו נמצא כיום היישוב ב-1896 והקים במקום מבני מגורים עבור 50 מעובדיו.
אף על פי כן, כריית זהב מעולם לא הפכה רווחית באזור זה.
על פי מפקד האוכלוסין של ארצות הברית, נכון לשנת 2010 היו בעיר 5,003 תושבים, 2,235 משקי בית ו-1,296 משפחות.
ההכנסה החציונית למשק בית בעיר הייתה $52,057 וההכנסה החציונית למשפחה הייתה $68,455. ההכנסה החציונית לגברים הייתה $41,581 לעומת $37,679 לנשים.
הומר משתרעת על שטח של כ-69.4 קילומטרים רבועים, מתוכם 35.8 קמ"ר שטחים יבשתיים ו-33.6 קמ"ר שטחי מים.
העיר נמצאת בגובה 29 מטר מעל פני הים.
מחוז הומל, בהיגוי רוסי: גומל (בבלארוסית: Гомельская вобласць, ברוסית: Гомельская область) הוא אחד מששת מחוזות בלארוס, שוכן בדרום-מזרח המדינה ובירתו העיר הומל.
המחוז גובל בצפונו במחוז מוהילב, במזרחו ברוסיה, בדרומו באוקראינה ובמערבו במחוזות ברסט ומחוז מינסק.
תחנת הכוח הגרעינית צ'רנוביל שכנה כ-16 ק"מ דרומית לגבול, ושטחים נרחבים במחוז נפגעו קשות באסון צ'רנוביל שהתרחש ב-1986. לאחר האסון, פונו התושבים שהתגוררו במרחק של 30 קילומטרים מהכור, מהם רבים במחוז הומל.
הפארק הלאומי פריפיאצקי (Прыпяцкі) שוכן במערב המחוז, ומכסה כ-2% משטחו.
אגם צ'ירבונאיה (Чырвонае возера) השוכן בצפון-מערב המחוז, הוא האגם השלישי בגודלו בבלארוס.